
	[bookmark: nev]GRANÁT MARCELL 
granatcellmar98@gmail.com
Közgazdasági elemező
MA, 8. félév
Budapesti Corvinus Egyetem
Gazdaság- és Közpolitika Intézet
	MAZZAG BÁLINT
[bookmark: _GoBack]mbalint9901@gmail.com
Alkalmazott Közgazdaságtan
BA, 8. félév
Budapesti Corvinus Egyetem
Gazdaság- és Közpolitika Intézet


Témavezető:
	Vékás Péter
egyetemi adjunktus, BCE GTK




Reális képet festenek-e a koronavírus-járvány súlyosságáról az európai sajtó hírei?

Kutatásunkban szótáralapú szövegelemzési módszerekkel megvizsgáljuk, hogy a különböző európai országok sajtótermékeiben megjelenő, koronavírusról szóló hírek milyen szentimenttel rendelkeztek az elmúlt egy évben, illetve mi befolyásolta ennek alakulását. Ennek tárgyalásához ökonometriai módszerekkel elemezzük mind a fertőzöttek és halálozások számát, mind pedig a gazdasági mutatók havi szentiment idősorokra gyakorolt hatását.

Eredményeink alapján elmondható, hogy mind az emberek gazdaságról formált véleménye, mind a járványhelyzet jelentősen befolyásolta a média hangulatát az elmúlt egy évben. A kezdeti negatív hangulatot, melyet a korai cikkek keltettek, 2020 nyarára leváltották a neutrálisabb témák, és a halottak számára is egyre érzéketlenebbé vált az európai média.

Kutatásunk szakirodalomhoz hozzáadott értéke, hogy az európai országok koronavírusra adott reakcióit szövegelemzéssel kutató irodalmat a kézirat lezárásának dátumakor nem találtunk, továbbá a témakör szövegelemzéséhez alkalmazható specifikus szentiment szótárat alkottunk és tettünk közzé, az elemzéshez alkalmazott szentiment idősorokon túl.



